open-index/open-wikipedia-markdown huggingface dataset:
Kleinrietreier

Die **kleinrietreier** of **woudapie** is 'n skaars standvoël en besoeker. Dit is 'n klein spesie met 'n kort nek en lang snawel.

## Identifikasie 
Die mannetjie se opvallende kleurpatroon is onmiskenbaar. Die vlerke is swart met 'n groot wit kol op elke vlerk. Die wyfie word aan haar vaalgeel nek, bruiner rug, ligbruin vlerkkol en swart mussie uitgeken. Jonges verskil van die gatto s'n weens hul valer, ligte rooibruin onderkante en olyfkleurige pote (nie oranjegeel nie), en van die Groenrugreier s'n weens hul gevoude vlerke wat geelbruin is (nie donker nie). Word nie maklik opgejaag nie; gaan staan regop met die snawel boontoe en word maklik misgekyk.

Lengte is 33–38&nbsp;cm met 'n 49–58&nbsp;cm vlerkspan.

## Habitat 
Die broeigebied is in riete en hulle maak nes op platforms van riete en ander plantmateriaal en lê 4 tot 8 eiers wat moeilik is om raak te sien.

Kom een-een in rietplate of watergras voor. Daglewend.  Nomadies. Hulle vreet insekte, vis, amfibiese diertjies ens.

## Verspreiding 
Broeigebiede is in die gematigde dele van Europa en die westelike Asië. Hulle is trekvoëls wat in Afrika oorwinter, en word selde noord van hul broeigebiede gesien.

## Geluid 
'n Kort blaf-geluid "rao".

## Ander name 
* Engelse naam: *Little Bittern*
* Wetenskaplike naam: *Ixobrychus minutus*
* Ander Afrikaanse name: Woudapie
* Nederlandse name: Woudaapje, Wouwaapje

## Fotogalery 

Lêer:Ixobrychus_minutus_1_(Marek_Szczepanek).jpg |'n Onvolwasse voël, gekamoufleer in sy riet-habitat.
Lêer:Ixobrychus_minutus_2_(Marek_Szczepanek).jpg |'n Onvolwasse voël in die ope, maar steeds in die water.
File:Nederlandsche_vogelen_(KB)_-_Ixobrychus_minutus_(056b).jpg|Woudaapje in *Nederlandsche Vogelen* 1750
Ixobrychus minutus MHNT.ZOO.2010.11.49.1.jpg |Museum specimen 

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronnelys 
* Newman se Voëls van Suider-Afrika,
Paradysvlieëvanger

Die **paradysvlieëvanger** (*Terpsiphone viridis*) is 'n opvallende, kleurryke vlieëvanger wat met die uitsondering van die hoogsliggende en droogste gebiede, wydverspreid in die Sub-Sahara en tot in Arabië voorkom. Bedags is dit 'n aktiewe spesie wat maklik aan die dartelende vlug Suider-Afrikaanse voëls oorwinter in die suidelike trope en subtrope, of in die warm laagliggende kusstrook van Mosambiek, en is in die binneland en suide 'n broeiende somerbesoeker. Die spesie aard goed in tuine en plantasies en word nie bedreig nie. Vyf verdere *Terpsiphone*-spesies word in tropiese Afrika aangetref, benewens drie op die Indiese Oseaan-eilande, en sewe in Asië.

## Identifikasie 
[links|duimnael|'n Wyfie van die okerkleurige vorm in [Kenia]]
'n Mediumgroot sangvoël met kort bene, donkerblou kop- en borsvere, en okerkleurige bolyf- en stertvere. Die slagvere is donker met okerbruin some. tot tien subspesies word tans erken, waarvan twee in suidelike Afrika voorkom:
*  *T. v. plumbeiceps* Reichenow, 1898 — suidelike trope en subtrope (oorwintering) tot in Suid-Afrika. Die kop- en borsvere is gryserig blou.
* *T. v. granti* (Roberts, 1948) — kuslangse verspreiding van die Kaap tot in Mosambiek (oorwintering) en verder noordwaarts. Kop- en borsvere is donkerblou met metaalglans, veral by die mannetjie.
Austin Roberts het hierdie twee taksa as afsonderlike spesies beskou. Onder meer is die migrasietyd van *T. v. granti* effe later as dié van *T. v. plumbeiceps*. Albei ouers bou gelyktydig aan die netjiese nessie, en albei broei die eiers uit. Die nessie is gewoonlik naby die einde van tak en word met korsmosse en spinnerak afgewerk. diederikkie, bontnuwejaarsvoël en dunbekheuningvoël tel onder die nesparasiete.
* Pedi: *Mmakgwadi*
* Portugees: *Papa-moscas-do-paraíso*
* Sotho: *Kapantsi-ea-meru*, óf *moThoapea*
* Tsonga: *Nglhazi*
* Xhosa: *uJejane*, óf *uNomaphelana*
* Zoeloe: *iNzwece*, óf *uVe*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bronnelys 
* ''Roberts' Birds of Southern Africa'', Sesde Uitgawe,
Leo Apostel

duimnael|Leo Apostel, 1980

**Leo Apostel** (4 September 1925 in Antwerpen - 10 Augustus 1995 in Gent) was 'n Vlaams-Belgiese filosoof. 

Hy studeer onder Chaim Perelman, Rudolf Carnap en Jean Piaget. Hy  verwerf sy graad aan die *Université Libre de Belgique* (ULB) in Brussel en doseer logika en kennisleer aan die Ryksuniversiteit van Gent en die Vrye Universiteit van Brussel. In sy sogenaamde "natuurfilosofie" verwerk hy sy oortuiginge as 'n Vrymesselaar.

Leo Apostel publiseer 'n groot aantal boeke en word bekroon met die Solvayprys vir menslike wetenskappe in 1985 en die Arkprys van die Vrye Woord in 1986.

Leo Apostel was een van die groot pleitbesorgers van interdissiplinêre ondersoek en het gepoog om die kloof tussen die eksakte en menslike wetenskappe te oorbrug. Die Leo Apostel Sentrum vir Interdissiplinêre Studies (CLEA) aan die Vrye Universiteit van Brussel word na hom vernoem. Sy opvattinge oor ateïstiese religieusiteit vind weerklank in filosofiese kringe. Oor die Vrymesselary publiseer hy onder meer die boeke  *Freemasonry: A Philosophical Essay* in 1985, en *Atheïstische spiritualiteit* in 1997 (postuum).

## Eksterne skakels 
*  Amptelike webwerf vir Leo Apostel
Die Leo Apostel Sentrum vir Interdissiplinêre Studies (CLEA)

Die **Leo Apostel Sentrum vir Interdissiplinêre Studies (CLEA)** is 'n interdissiplinêre navorsingsentrum gestig aan die Vrye Universiteit Brussel (VUB) in 1995 met die doel om integrerende wêreldsienswyses te konstrueer. Hierdie omvattende filosofies-wetenskaplike konsep was oorspronklik deur Leo Apostel, een van België se bekendste filosowe, uiteengesit.
Suider-Afrikaanse Groot Teleskoop

Die **Suider-Afrikaanse Groot Teleskoop** of **SALT**, is 'n nuwe teleskoop met 'n 11 meter (36 voet) spieëldeursnee en geleë naby Sutherland in in die Karoo, Suid-Afrika. Dit is in Junie 2005 voltooi en sal na verwagting die setel wees van die Suid-Afrikaanse Astronomiese Sterrewag.

SALT is die grootste optiese teleskoop in die suidelike halfrond. Dit sal gebruik word vir die fotografering en analisering van hemelliggame wat buite bereik is van die noordelike halfrond se teleskope, en dus nie daarmee waargeneem kan word nie. Die nuutste datum vir oorhandiging word as 31 Julie 2005 aangegee, maar die 91 saamgestelde spieëls word alreeds gekalibreer, 'n proses wat 'n paar ure in beslag kan neem.

Die koste van die projek sal na beraming 30 miljoen Amerikaanse Dollar beloop. Dit is 'n gesamentlike poging deur Duitsland, Pole, die Verenigde State, die Verenigde Koninkryk en Nieu-Seeland.

## Algemene inligting 
duimnael|links|SALT se hoofspieël
SALT is opgerig op 'n heuwel in 'n natuurreservaat, 370&nbsp;km noord-oos van Kaapstad, naby die dorpie Sutherland. Die installasie van die massiewe spieël het in Maart 2004 begin en bestaan uit 91 seskantige, konkawe spieëls, wat elkeen afsonderlik deur rekenaars beheer word en gestel kan word om op 'n gemeenskaplike brandpunt saam te val. Die teleskoop sal wetenskaplikes in staat stel om kwasars en spiraalnewels te bestudeer, wat 'n miljard keer te dof is om met die blote oog waar te neem.

Korea en Japan het ook twee teleskope, en Suid-Afrika het ten minste vyf optiese teleskope op dieselfde perseel. Die Universiteit van Birmingham het ook 'n sonteleskoop daar waarmee die son gedurig bestudeer word.

## Medewerkers 
* Die Nasionale Navorsingstigting van Suid-Afrika
* Nicolaus Copernicus Astronomical Centre of the Polish Academy of Sciences
* Die Hobby-Eberly Telescope Raad
* Rutgers, die Staatsuniversiteit van New Jersey
* Georg-August-Universität Göttingen
* Die Universiteit van Wisconsin-Madison
* Universiteit van Canterbury (Nieu-Seeland)
* Universiteit van North Carolina at Chapel Hill
* Dartmouth College
* Carnegie Mellon University
* United Kingdom SALT Consortium (UKSC), comprising:
** Armagh Sterrewag
** Keele Universiteit
** Universiteit van Central Lancashire
** Universiteit van Nottingham
** Open University
** Universiteit van Southampton

## Verwysings 
## Bronne 
*  Reuters. South Africa looks to stars with super scope . United Kingdom: *Reuters Limited*. 15 Maart 2004.

## Eksterne skakels 
*  SALT – Amptelike werf.
Dwergrietreier

Die **dwergrietreier** is 'n skaars somerstandvoël en besoeker in die familie *Ardeidae*.

## Identifikasie 
links|duimnael|200px
Die volwassenes het 'n leikleurige rugkant en 'n swaar gestreepte onderkant, maar lyk donker van ver af; die oranjegeel pote hang as hulle vlieg. Jonges, wat 'n rooierige onderkant en rugvere met rooi punte het, verskil verder van ander jong reiers deurdat hul pote ook oranjegeel is.

Dwergrietreiers vlieg reguit en nogal soos duiwe. Hulle neem soms 'n regop houding aan as hulle versteur word en vlieg dikwels in 'n boom in as hulle opgejaag word.

Hulle word 25&nbsp;cm groot.

## Habitat 
Hou gewoonlik een-een, maar maak soms in yl kolonies nes en is veral teen skemer en snags aktief. Verkies digbeboste riviere en oorstroomde bosse.

## Verspreiding 
Kom yl voor in groot dele van die Wes-Kaap, Oos-Kaap, KwaZulu-Natal, Namibië en Botswana en oor die hele Limpopo, Mpumalanga, Noordwes, Mosambiek en Zimbabwe.

## Ander name 
* Wetenskaplike naam: *Ixobrychus sturmii*
* Engelse naam: *Dwarf Bittern*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* Newman se Voëls van Suider-Afrika,
Groenrugreier

Die **groenrugreier** (*Butorides striata*) is 'n algemene standvoël in die tropiese tot gematigde gebiede van die Ou sowel as Nuwe Wêreld.

## Identifikasie 
[duimnael|links|'n Groenrugreier in [São Paulo, Brasilië]]
[duimnael|links|'n Groenrugreier in die [Austin Roberts-voëlreservaat, Pretoria]]
[duimnael|links|[Eier (biologie)|Eier van die groenrugreier]]
Soos die naam van die groenrugreier dui, het die voël 'n rugkant wat grysgroen voorkom. Sy vere het roomkleurige rande. Die kante van sy nek en sy flanke is grys en hy het 'n swart mus. As hy opvlieg, is sy geel pote opvallend. Jonge voëls word aan hul donker rugkante en wit kolle op die gevoude vlerke uitgeken. Die algemene lengte van 'n volwasse groenrugreier is 41&nbsp;cm.

## Habitat 
Dit is 'n algemene klein reiertjie wat een-een by digbeboste riviere, groot damme, panne en riviermondings of strandmere met wortelbome voorkom. Daglewend; jag al langs die oewer of van 'n lae tak of dooie boom wat in die water staan. Vlieg in 'n boom in as hy opgejaag word.

## Verspreiding 
Kom voor in groot dele van die Vrystaat, KwaZulu-Natal, Namibië en Botswana en oor die hele Mpumalanga, Noordwes, Limpopo, Mosambiek en Zimbabwe.

## Dieet 
Groenrugreiers vreet meestal klein visse en skaaldiere (veral krappe), asook ander waterbewoners, insekte en enige ander eetbare happies, insluitende klein soogdiere.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronnelys 
* Newman se Voëls van Suider-Afrika. .
* Inskrywing van die groenrugreier  by die webwerf van die Sungei Buloh Natuurreservaat.

## Eksterne skakels
Rooipensreier

Die **rooipensreier** is 'n waadvoël wat inheems is aan die tropiese en subtropiese streke van Afrika suidwaarts van die ewenaar. In Suider-Afrika is dit 'n skaars somerstandvoël en besoeker. In Engels staan dit as die rufous-bellied heron bekend.

## Identifikasie 
Die rooipensreier is 'n bonkige, donkergekleurde reier met 'n lengte van 58&nbsp;cm. In nie-broeidrag het volwassenes 'n geel snawel (met grys bo-mandibel), geel gesigvel en pote. In die nesmaaktyd word die gesigvel, snawel en pote koraalpienk. Jonges se rugvere het vaalgeel rande.

## Habitat 
Hulle is skugter alleenlopers wat afgesonderde waters met ruie oewerplantegroei verkies. As hy opgejaag word, vlieg hy in 'n boom in, of duik in ruie plantegroei weg.

## Verspreiding 
Endemies aan Suider- en Sentraal-Afrika.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronnelys 
* Newman se Voëls van Suider-Afrika;
Ralreier

duimnael|upright 1.15|'n Ralreier se eiers.

Die **ralreier** is 'n redelik tot baie algemene standvoël in die familie *Ardeidae*.

## Identifikasie 
Hierdie is 'n bonkige reier met 'n kort nek, kort bek en 'n bruin rug. In die somer het volwassenes lang nekvere. Sy nie-broeidrag verskil soos volg van die Malgassiese Ralreier s'n: Sy rugkant is valer en steek minder by sy vlerke af en sy gelerige snawel het 'n swart snawelnok. In die broeityd verkleur sy bleekgeel pote 'n paar dae lank tot pienkrooi. In vlug vertoon hy spierwit, tensy sy rugkant sigbaar is. Hy is tussen 40 en 49&nbsp;cm lank, met 'n algemene lengte van 43&nbsp;cm.

## Habitat 
Hou een-een by strandmere, vleie, riooldamme en strome. Hulle vreet insekte, vis en amfibiese diertjies.

Hulle broeigebiede moerasagtige vleilande in die warm lande. Hulle broei in klein kolonies, dikwels saam met ander watervoëls, gewoonlik op platforms van stokke in bome of ander struike. Hulle lê 3-4 eiers.

## Verspreiding 
Dit broei in Suid-Europa en die Midde-Ooste, en is 'n migrasievoël wat in Afrika oorwinter. Hulle word selde verder noord as hulle broeigebiede gesien.

In Suidelike Afrika kom hulle vanaf Augrabies al langs die Gariep voor, en die gebied strek verder oor die hele Vrystaat, KwaZulu-Natal, Mpumalanga, Limpopo Provinsie, Noordwes, die grootste deel van Namibië en Botswana, asook die hele Zimbabwe en Mosambiek.

## Ander name 
* Wetenskaplike naam: *Ardeola ralloides*
* Engelse naam: *Squacco Heron*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronnelys 
* Newman se Voëls van Suider-Afrika;
Swartreier

Die **swartreier** is 'n skaars standvoël wat egter plek-plek algemeen is.

## Identifikasie 
Die reier is 50 tot 60&nbsp;cm lank en weeg 280 tot 380 gram. Dit verskil van die Rooikeelreier deurdat hy 'n bonkiger, heeltemal donker reier met donker bene en heldergeel pote is. Hy het die sonderlinge gewoonte om sy vlerke oop te sprei soos 'n sambreel om 'n skaduwee te vorm wanneer hy visvang.

## Habitat 
Kom een-een of in klein groepies, maar soms in groot swerms, aan die oewers van strandmere, vloedpanne en damme voor. Word nie dikwels langs riviere gesien nie.

## Verspreiding 
Nomadies. Word gesien in die noordelike en westelike dele van die Vrystaat, die suid-oostelike dele van Oos-Kaap, KwaZulu-Natal, Mpumalanga, Limpopo Provinsie, Noordwes Provinsie, die noordelike deel van Botswana en sommige dele van Zimbabwe.

## Ander name 
* Engelse naam: "Black Egret"
* Wetenskaplike naam: *Egretta ardesiaca*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronnelys 
* Newman se Voëls van Suider-Afrika;
Toengoeska-voorval

duimnael|Bome neergevel deur die Toengoeska-voorval.
duimnael|Ligging van die Toengoeska-voorval.

Die **Toengoeska-voorval** verwys na 'n enorme ontploffing op 30 Junie 1908 by 60°55'N 101°57'O in die streek Toengoeska (tans in Krasnojarsk-krai in Siberië). 'n Groot aantal bome is in 'n omtrek van 30 tot 40 kilometer ontwortel. Oor die oorsaak van die ontploffing word nog bespiegel omdat dit in 'n baie afgeleë gebied plaasgevind het. Dit is egter redelik seker dat die oorsaak 'n meteoor was wat op 'n hoogte van sowat agt kilometer uiteengespat het. Daar is ook sterrekundiges wat glo dit was 'n brokstuk van Encke se Komeet of 'n komeetkern wat die Aarde getref het.

Ooggetuies het 'n vuurbal uit die lug sien neerdaal wat ontplof het. Dit het gepaard gegaan met 'n baie harde knal. Die krag van die ontploffing het bome in die omgewing ontwortel en mense en diere weggeblaas. Die ontploffing was op meer as 200&nbsp;km van die episentrum waarneembaar.

Sommige ondersoeke dui ook daarop dat die nabygeleë Tsjeko-meer gevorm kon gewees het deur 'n fragment van die ontploffende liggaam wat die aarde getref het.

## Eksterne skakel 
* Toengoeska, Dr. Andrei E. Zlobin, 2013, No.2
* Toengoeska, Dr. Andrei E. Zlobin, 1304.8070 in arXiv.org, 2013, No.1 (PDF)
* A.E.Zlobin, Toengoeska PDC-2007
* Toengoeska 1908
* Astrobiology, V.4, N.3, 2004, 391-399
* Ooggetuieverslag en rekonstruksie
Rooikeelreier

Die **rooikeelreier** (*Egretta vinaceigula*) is 'n seldsame, gelokaliseerde standvoël. In Engels staan dit bekend as die *Slaty egret*.

## Identifikasie 
duimnael|links|In vlug, Namibië
Dit lyk soos 'n leikleurige kleinwitreier, maar word aan sy geel tarsi (voetwortels), en van naby aan sy vaalbruin keel en geel oë en gesigvel, van die swartreier onderskei. Die pluime aan sy agterkop ontbreek soms. Dit is sowat 60&nbsp;cm lank.

## Habitat 
Die reiers boer veral een-een by vlak, digbegroeide vloedpanne en langs stil rivierlope van die Okavangodelta, Linyanti- en Choberiviergebied van Noord-Botswana; 'n swerwer elders.

## Verspreiding 
Hulle kom veral rondom bogenoemde gebiede voor, maar ylverspreide groepies word ook aangetref in die noordelike deel van Namibië, Zimbabwe, Limpopo en die Noordwes-provinsie. Hulle word deur die IUBN geklassifiseer as 'n kwesbare spesie.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronnelys 
* Newman se Voëls van Suider-Afrika; 
* *Sasol Voëls van Suider-Afrika.* Struik Nature. Vierde Uitgawe 2011.
Witrugnagreier

Die **witrugnagreier** is 'n skaars standvoël.

## Identifikasie 
Hy word aan sy swart laksmansmus, geel gesigvel, geel pote en roesbruin veredrag uitgeken. Die wit pluime word deur volwassenes en jonges gedra. Die voël word ongeveer 53&nbsp;cm groot.

## Habitat 
Kom een-een of in pare ylverspreid langs stil riviere en damme voor. Skugter; skuil bedags in digte oewerplantegroei en kom net snags te voorskyn.

## Verspreiding 
In Suidelike Afrika kom hulle voor vanaf Knysna, al langs die kusstrook wat ooswaarts en noord-ooswaarts strek, oor KwaZulu-Natal, Mpumalanga, Limpopoprovinsie, Mosambiek en Zimbabwe, asook Noordwes en dele van Namibië , maar die grootste hoeveelheid in die pypsteel van die Okavangodelta in noord-Botswana. Daar is ook afgesonderde groepies langs die kus in die Wes-Kaap en die benede- Garieprivier.

## Geluid 
As hy opgejaag word, maak hy 'n padda-agtige "kraak".

## Ander name 
* Wetenskaplike naam: *Gorsachius leuconotus*
* Engelse naam: "White-backed Night Heron"

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronnelys 
* Newman se Voëls van Suider-Afrika. .
Dyk

'n **Dyk** is 'n mensgemaakte waterkeerwal wat ontwerp en gebou is om 'n gebied teen hoë water te beskerm. 'n Lae dyk word 'n kade  genoem.

In Nederland is daar twee tipes dyke; die primêre keerwal en die sekondêre keerwal. Die primêre keerwal beskerm die land teen uitsonderlike hoë watertoestande, waar die water onbeheerbaar kan styg soos op die see, riviere en die Ysselmeer.

Die sekondêre keerwal, ook boesemkades genoem, beskerm die land teen binnelandse water in mere, boesems en kanale.

## Rivierdyk 
350px|duimnael|'n Rivierdykstelsel by Vianen, Nederland
'n Rivierdyk beskerm land teen 'n hoë waterstand in 'n rivier. Die hoeveelheid water wat deur rivier afgevoer word varieer hewig deur die jaar heen. Indien daar op enige plek in die stroomgebied hewige reënval is kan die watervlak van 'n rivier geweldig toeneem.

'n Waterkering in 'n rivier bestaan uit drie dele, die winterdyk, die somerdyk, en die uiterwaardes. As die vlak van die rivier laag is, vorm die somerdyk die belangrikste beskerming teen die water. Die somerdyk word gebou dat die waterstand in die somer altyd laer is dan die somerdyk, sodat die uiterwaardes vry bly.

Die uiterwaardes is die gebied tussen die somer en winterdyk. Dit is deurgaans groen gebiede waar die natuur vry spel het, bebouing is nie moontlik in hierdie gebied. In die somer is die uiterwaardes beskikbaar vir landboudoeleindes.

As die watervlak van die rivier in winter en lente styg, en die somerdyk nie standhou nie kan die rivier hom via die uiterwaardes verbreed. Die winterdyk vorm in so 'n situasie die primêre waterbeskerming. In 'n gesonde waterbeskermingssituasie kom dit slegs eenkeer elke paar jaar voor. 'n Via die uiterwaardes verbreede rivier kan baie keer die debiet aan as die rivier in sy normale bedding kan vervoer.

In 'n goeie waterbeskerming word tydens die bou bereken waar die swakste en sterkste punte gebou moet word. So sal die hoogte van die dyke in die buurt van stedelike gebiede hoër wees as in onbevolkte gebiede en is die walle van die rivier waar die meeste bevolking woon hoër as die andere walle.

## Sien ook 
* Afsluitdyk

## Eksterne skakels 
*
Gewone nagreier

Die **gewone nagreier** is 'n algemene standvoël en besoeker. Die wetenskaplike naam beteken "nagraaf", wat verwys na die spesie se nagtelike gewoontes en die skor kraaiagtige geluid wat dit uiter.

## Identifikasie 
Dit is 'n  bonkige reier met 'n kort nek. Die volwassene het 'n kenmerkende swart mus en rug wat by sy wit en grys vlerke en onderkant afsteek. Die agterkoppluime ontbreek soms. Alhoewel volwasse nagreiers na grootrietreiers lyk, verskil die jong voëls deurdat hulle kleiner is, oranje oë en wit kolle aan die punte van die rugvere het. Volwasse voëls het gewoonlik 'n lengte van 56&nbsp;cm.

## Habitat 
Hulle kom een-een, in pare of in groepies langs stil rivierlope, damme en strandmere voor. Bedags rus hul en skuil in bome of tussen oewerplantegroei en kom dan teen laat namiddag te voorskyn. Soms is tot 18 voëls bymekaar te sien. Die voël jag veral snags deur stil te staan aan die waterkant. Hulle vang klein vissies, garnale, paddas, klein waterdiertjies en klein soogdiertjies.

Die broeigebiede is vars- en soutwatervleilande oor groot gedeeltes van Noord-Amerika, Europa, Asië, en Afrika. Hulle maak nes in kolonies op platforms van stokke in boomplate of op die grond in beskermde plekke soos eilande of rietbeddings, en lê 3 tot 8 eiers.

## Verspreiding 
Buite die nesmaaktyd is hulle nomadies. Die Noord-Amerikaanse groep, *N. n. hoactli*, oorwinter in Meksiko, die suidwestelike Verenigde State, Sentraal-Amerika en die Wes-Indiese Eilande. Die ander groep, *N. n. nycticorax*, oorwinter in tropiese Afrika, en die suidelike Asië. In die Amerikas kan  *N. n. nycticorax* tot sover as Patagonië gevind word.

## Geluid 
'n Skor, kraaiagtige gekras.

## Fotogalery 

Young night heron.jpg|'n Jong nagreier.
Nycticorax-nycticorax-004.jpg|'n Gewone nagreier afgeneem in Toronto, Kanada.
Nycticorax nycticorax MHNT.jpg|'n Eier van *Nycticorax nycticorax*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronnelys 
* Newman se Voëls van Suider-Afrika, 
* Black-crowned Night Heron by die *Animal Diversity Web*.
* *A guide to the birds of Costa Rica* deur Stiles en Skutch 
* *Herons and Egrets of the World* deur James Hancock 
* *The Sibley Guide to Birds* deur David Allen Sibley
52 v.C.

## Gebeure 
* Die Romeinse nedersetting Orolaunum (Arlon) word gestig.
* September - Die Slag van Alesië vind plaas.

## Geboortes 
*

## Sterftes 
*
250 v.C.

## Gebeure 
* Bolos van Mendes - skryf die oudste alchemiese teks in die Weste genaamd: "Physika"

## Geboortes 
*

## Sterftes 
*
450 v.C.

## Gebeure 
* Die Griekse filosoof Empedokles, wat die vier basiese elemente as water, lug, vuur en aarde geïdentifiseer het, floreer
* Die Grieke onder die Ateense generaal Cimon probeer tevergeefs om Kition te verower.
* Die Grieks-Persiese oorloë kom tot 'n einde.

## Geboortes 
*

## Sterftes 
*

## Verwysings
Gerhard Schröder

**Gerhard Fritz Kurt Schröder** (* 7 April 1944 in Mossenberg) is in die tydperk van 1998 tot 2005 die bondskanselier (regeringshoof) van Duitsland. 

Hy word op 7 April 1944 as 'n arbeiderseun gebore. Sy vader Fritz Schröder sneuwel net 'n paar dae na die geboorte van sy seun op twee-en-dertigjarige leeftyd in Roemenië.

Gerhard Schröder begin sy politieke loopbaan in die jeugorganisasie van die Sosiaal-Demokratiese Party (SPD), *Jungsozialisten*, en werk later as advokaat. Vir 'n tyd lank beklee hy ook die amp van partyvoorsitter van die SPD. In 1998 word hy, na die oorwinning van die SPD en die Groen Party in die federale verkiesing, die regeringshoof van Duitsland. Hy volg Helmut Kohl op.

In die verkiesing van 18 September 2005 slaag Gerhard Schröder se SPD nie meer daarin om saam met die Groen Party 'n meerderheid vir sy koalisie te behaal nie.

Die nuwe koalisieregering onder leiding van Angela Merkel word deur die Christelik-Demokratiese Unie/Christelik-Sosiale Unie (CDU/CSU) en SPD gevorm. Gerhard Schröder neem die besluit om geen politieke amp meer in die nuwe regering te beklee nie.

## Eksterne skakels
Horst Köhler

**Horst Köhler** (22 Februarie 1943 – 1 Februarie 2025) het van 1 Julie 2004 tot 31 Mei 2010 as die bondspresident (staatshoof) van Duitsland gedien. Op 4 Maart 2004 het hy afgetree as direkteur-generaal van die Internasionale Monetêre Fonds (IMF). Horst Köhler was 'n lid van die Christelik-Demokratiese Unie (CDU).
Hoei

**Hoei** (Frans: *Huy*) is 'n klein stad in die provinsie Luik van die Franstalige gewes Wallonië (België) met 'n oppervlakte van 47,74&nbsp;km² en sowat 21&nbsp;000 inwoners (2011).

Die stad teen die Maasrivier is in die Middeleeue 'n belangrike handelsentrum vir wyn, tin en koperware, wat wyd bekend staan vir sy vier wonders: Li tchestia (die kasteel), Li Pontia (die brug), Li Rondia (die roosvenster) en Li Bassinia (die fontein). Die twee laasgenoemdes het behoue gebly en maak deel uit van die stad se huidige besienswaardighede.

## Besienswaardighede 
* Die gotiese grootkerk **Collégiale Notre-Dame** staan bekend vir sy roosvenster met 'n deursnee van 9 meter en die pragtige koorvensters.
* Die koperfontein **Li Bassinia** op die Grand' Place dateer uit die jaar 1406.
* Die sitadel word in 1818 op die plek van die ou kasteel opgerig. Die uitkykpunt kan met 'n kabelkar bereik word.

## Eksterne skakels 
* Die amptelike webwerf van Hoei/Huy
Vreemde vlieënde voorwerp

duimnael|regs|300px|'n Vermeende vreemde vlieënde voorwerp in New Jersey, VSA afgeneem. Die outentisiteit van hierdie soort foto's word in twyfel getrek
[duimnael|regs|VVV in Jakobsdal, [Linköping, Swede]]
Die term **vreemde vlieënde voorwerp** (VVV) is 'n vertaling van die Engelse *unidentified flying object (UFO)* en verwys na elke vlieënde of skynbaar vlieënde voorwerp of verskynsel wat in die lug of aan die hemel waargeneem word en wat vanweë sy kenmerke vir mense wat dit raaksien, raaiselagtig blyk te wees. Die term word in die omgangstaal net soos "vlieënde piering" dikwels as 'n sinoniem vir ruimtetuie van moontlik buiteaardse oorsprong gebruik, alhoewel hierdie definisie tot dusver nog op suiwer spekulasie berus. Die meeste VVV's word tydens ondersoeke as konvensionele voorwerpe of verskynsels geïdentifiseer. Die term word wyd gebruik vir beweerde waarnemings van buiteaardse ruimtetuie.

## Studies 
Uit studies is vasgestel dat die meerderheid van die VVV-waarnemings verkeerd geïdentifiseerde voorwerpe of natuurverskynsels is — meestal vliegtuie, ballonne, insluitend satelliete en astronomiese voorwerpe soos meteoroïdes, helder sterre en planete. 'n Klein persentasie is bedrog. Minder as 10% van die berigte waarnemings bly na 'n behoorlike ondersoek onverklaarbaar, en kan daarom in die strengste sin as ongeïdentifiseer geklassifiseer word. Terwyl voorstanders van die buiteaardse hipotese voorstel dat hierdie onverklaarbare verslae van buiteaardse ruimtetuie is, kan die nulhipotese nie uitgesluit word dat hierdie verslae bloot ander gewone verskynsels is wat nie geïdentifiseer kan word nie as gevolg van 'n gebrek aan volledige inligting of weens die subjektiwiteit van die verslae. In plaas daarvan om die nulhipotese te aanvaar, is VVV-entoesiaste geneig om met spesiale pleidooie te werk deur vreemde, ongetoetste verklarings vir die geldigheid van die buiteaardse hipotese te bied. Dit is in stryd met die Ockham se skeermes.

## Sien ook 
*Area 51
*Interdimensionele VVV-hipotese
*Roswell-voorval

## Verwysings 
## Eksterne skakels 
* *Erimus Sistematiese Klassifikasiemodel van Ongeïdentifiseerde Lugverskynsels* (in Engels)
Dordrecht, Oos-Kaap

**Dordrecht** is 'n dorp in die Suid-Afrikaanse provinsie Oos-Kaap met sowat 7&nbsp;000 inwoners. Dordrecht lê teen die oostelike hange van die Stormbergreeks en is onder meer bekend om sy rotstekeninge.

## Geskiedenis 
Die dorp het ontstaan in 1856 toe 'n NG gemeente, die NG gemeente Dordrecht, hier gestig is. Die kerk het die plaas Boschrand van L.J. Buys gekoop en die dorp is na Dordrecht in Nederland genoem. Die spoorlyn het die dorp in 1931 bereik. Tydens die Tweede Vryheidsoorlog is die dorp deur die Boeremagte verower.

Die Anderson-museum in Greystraat is in 1984 in die dorp gestig.

## Bekende boorlinge 
Die Hoërskool Dordrecht het tot 2012 reeds drie Springbok-rugbyspelers opgelewer.
Bekendes wat hier gebore is, sluit in:
* Hennie Aucamp – bekroonde skrywer en digter.
* Marais Steyn – politikus van sowel die Verenigde as die Nasionale Party.
* O.S. Vermooten – prokureur, politikus en een van die eerste Volksraadslede van die Nasionale Party.

## Susterstede 
* Dordrecht (Nederland), sedert 23 Maart 2006

## Sien ook 
* NG gemeente Dordrecht
* Gereformeerde kerk Dordrecht
* Lys van dorpe in Suid-Afrika

## Galery 
### Openbare geboue 

Beeld:Dordrecht koshuis.jpg|Die skool se koshuis.
Beeld:Dordrecht museum.jpg|Die museum in die hoofstraat.
Beeld:Dordrecht skool.jpg|Die skool naby die kerk.
Beeld:Dordrecht stadsaal 2.jpg|Die stadsaal met die verf op die trappies wat afdop, 2012.

### Sakegeboue 

Lêer:Dordrecht begrafnisonderneming.jpg|'n Begrafnisonderneming in die hoofstraat.
Beeld:Dordrecht hotel.jpg|Hierdie gebou aan die hoofstraat het waarskynlik eens 'n hotel gehuisves.
Beeld:Dordrecht Pep Stores.jpg|Die plaaslike Pep Stores, ook in die Hoofstraat.
Beeld:Dordrecht poskantoor.jpg|Die poskantoor spog met besondere geskilderde teëls.
Beeld:Dordrecht winkels 1.jpg|Winkels aan die hoofstraat.
Beeld:Dordrecht winkels 2.jpg|Winkels aan die hoofstraat.
Beeld:Dordrecht dokterspreekkamer.jpg|'n Dokterspreekkamer in 'n systraat enkele treë van die hoofstraat af.

### Woonhuise 

Beeld:Dordrecht huis 1.jpg|'n Tipiese woonhuis in wat eens die blanke woonbuurt was.
Beeld:Dordrecht huis 2.jpg|'n Huis op Dordrecht wat in 2012 nog in 'n beter toestand was as talle ander goed geboude huise.
Beeld:Dordrecht huis 3.jpg|Hierdie huis, ongelukkig swak opgepas, is net 'n hanetree van die hoofstraat.
Beeld:Dordrecht huis 4.jpg|'n Ou woonhuis in die boomryke middedorp.
Beeld:Dordrecht huis 5.jpg|Nog 'n huis wat sleg verwaarloos is.
Beeld:Dordrecht huis 6.jpg|Nog 'n huis wat agteruitgaan weens die wegtrek van die dorp se middelklas.
Beeld:Dordrecht huis 7.jpg|Die middelklas het grootliks weggetrek en huise agtergelaat wat nuwe eienaars nie in stand hou nie.
Beeld:Dordrecht huis 8.jpg|Een van die min huise op die dorp wat in 2012 nog in 'n goeie toestand was.

### Algemeen 

Lêer:Dordrecht dorpsbeeld.jpg|Die dorp uit 'n oostelike rigting gesien.
Lêer:Dordrecht hoofstraat.jpg|Die hoofstraat met die museum en NG kerk sigbaar.
Beeld:Dordrecht dorpstoneel.jpg|'n Uitsig oor die boomryke woonbuurt van die dorp.
Beeld:Dordrecht straat 1.jpg|'n Systraat.

## Verwysings 
## Eksterne skakels 
* Die stigting Dordrecht
Grootrietreier

Die **Grootrietreier** of **roerdomp** is 'n seldsame standvoël in die familie *Ardeidae* in suider-Afrika. 'n Tweede subspesie kom egter wydverspreid in Eurasië voor.

## Identifikasie 
Dit lyk na 'n onvolwasse gewone nagreier, maar is heelwat groter en bonkiger, duideliker gestreep en het 'n swart mus en geel of rooibruin oë. Die vlerkspan is heelwat groter as die Gewone nagreier s'n, 100–130&nbsp;cm, en in vlug steek die pote heeltemal by die stert verby. Die liggaamslengte is 64–81&nbsp;cm.

## Habitat 
links|border|200px

Dit is 'n uiters skugter alleenloper in tydelike vloedvlaktes, standhoudende moerasse en rivierlope in grasveld, waar dit skuil in rietplate of soortgelyke digte plantegroei. Op die grond hou hulle gewoonlik in riete op soek na amfibiese diere, en vis. As hierdie reier skrik, staan hy doodstil met sy snawel boontoe gerig en word dan nie maklik raakgesien nie. Die voël word ook nie maklik opgejaag nie. Hulle is gewoonlik die aktiefste gedurende sonsopkoms en -ondergang.

## Verspreiding 
Die spesie kom voor in die Okavangodelta en die sentrale deel van Mosambiek, asook sporadies in Suid-Afrika op 'n paar geïsoleerde plekke in Noordwes, Limpopo en Mpumalanga.

Hulle getalle is aan die afneem in die gematigde streke van Europa en Asië. Daar kom hulle voor in die meer gematigde westelike en suidelike streke, maar migreer vir die winter na vriesvrye gebiede in die suide.

## Geluid 
In die nesmaaktyd (somer) is die mannetjie se lae dreunende geroep bedags en snags hoorbaar. Die geluid kan die beste vergelyk word met iemand wat op 'n hol boomstomp slaan. Om wyfies te lok, maak die mannetjie ook 'n hoë, skerp geluid. Soos etlike ander reiersoorte laat hoor dit 'n "skwark" geluid wanneer dit opvlieg.
 
## Ander name 
* Engelse naam: *Bittern* of *Great bittern*
* Duitse naam: *Rohrdommel*
* Wetenskaplike naam: *Botaurus stellaris*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* Newman se Voëls van Suider-Afrika,
Legering

'n **Legering** (of **allooi**) is 'n kombinasie, hetsy in oplossing of verbinding van twee of meer elemente waarvan ten minste een 'n metaal is en waar die resulterende materiaal metaaleienskappe het.  'n Legering met twee komponente word 'n binêre legering genoem; een met drie 'n ternêre legering; een met vier 'n kwarternêre legering.  Die resultaat is 'n metaalagtige stof met eienskappe wat verskil van die komponente.

Legerings word gewoonlik ontwerp om eienskappe te hê wat meer wenslik is as dié van hulle komponente alleen.  Staal is byvoorbeeld sterker as yster, een van die hoofbestanddele daarvan, en geelkoper is meer duursaam as koper, maar baie meer aantreklik as sink.

Anders as suiwer metale, het baie legerings nie 'n enkele smeltpunt nie.  In plaas daarvan het hulle 'n smeltreeks waar die materiaal bestaan uit 'n mengsel van vastestof- en vloeistoffases.  Die temperatuur waarby die smelting begin word die solidus genoem en waar die smeltproses volledig voltooi is, die liquidus.  Spesiale legerings met 'n enkele smeltpunt kan egter ook ontwerp word en hulle word eutektiese mengsels genoem. Ander legerings bestaan uit net een intermetaalverbinding.

Somtyds word daar bloot na 'n legering verwys met die naam van die basismetaal, soos in die geval van 14 karaat (58%) goud wat 'n legering van goud met ander elemente is.  Dieselfde geld vir silwer wat in juweliersware gebruik word en aluminium wat struktureel aangewend word.

Bekende legerings sluit in:
* amalgaam
* geelkoper
* brons
* duralumin
* elektrum
* edeltin (pewter)
* soldeersel
* vlekvrye staal
* staal

## Sien ook 
* metallurgie

## Eksterne skakels
Lineêre programmering

**Lineêre programmering** (**LP**) is 'n studieveld in operasionele navorsing.

Die studieveld fokus op 'n wiskundige probleem wat bestaan uit 'n lineêre funksie wat gemaksimeer (of geminimeer) moet word onderhewig aan 'n aantal lineêre ongelykhede. Die
funksie heet "die doelfunksie" en die ongelykhede word "die beperkings" genoem.
In die algemene probleem is daar ook "tekenvereistes" wat vereis dat die veranderlikes almal nie-negatief moet wees.

Lineêre programmering is die breinkind van George Dantzig wat gedurende die Tweede Wêreldoorlog sekere logistiese probleme uitgedruk het as 'n lineêre funksie (die doelfunksie) wat geoptimeer moet word onderhewig aan 'n aantal lineêre beperkings. Hy was skynbaar foutiewelik onder die indruk dat die meerdimensionele ruimte wat deur die beperkings geskep word 'n meetkundige figuur bekend as 'n simpleks vorm en het sy oplossingsprosedure daarna vernoem; die simpleksmetode.

Lineêre programmering is een van die eerste misleidende benamings wat sedertdien gereeld in die tegnologie gesien word. By die eerste oogopslag dink mense dat lineêre programmering (LP) 'n vorm van (of soort) rekenaarprogrammering is. In werklikheid verwys die woord programmering na die proses om 'n program van aksie te vind. Die simpleksmetode het niks met simplekse te doen nie en LP het niks met rekenaarprogrammering uit te waai nie. Alles vreeslik verwarrend!

Die simpleksmetode en uitbreidings en verbeterings daarop was vir baie jare die enigste oplossingsbenadering tot LP-probleme. Die klassifisering van probleme volgens hulle oplossingsmoeilikheidsgraad of kompleksiteit en die opvolgende klassifisering van LP-probleme as behorende tot die moeilikste groep, het die aansporing tot nuwe benaderings verskaf. In 1979(?) het die Rus Khachiyan die eerste werklik nuwe benadering voorgestel wat dan ook LP uit die moeilikste kategorie uitgehaal het deur aan te toon dat LP-probleme opgelos kan word in polinoomtyd. In 1984 het Karmarkar 'n meer doeltreffende metode gevind.

## Toepassings 
Die toepassingsgebiede binne operasionele navorsing is legio en wissel van skedulering tot hulpbrontoewysing, van portefeuljeoptimering tot voorraadprobleme. Die grootte van probleme wat suksesvol opgelos word terwille van praktiese toepassing (dws van tyd tot tyd op roetinebasis opgelos word) het saam met die krag van rekenaars toegeneem en nog vinniger ook omdat daar ook voortdurende verbeterings plaasvind in programmatuur wat in die handel beskikbaar is. Probleme met 70 000 beperkings en 'n paar honderd duisend veranderlikes val binne hierdie groep.

## Eksterne skakels
Blok (periodieke tabel)

Die elemente word in die periodieke tabel in 'n aantal **blokke** ingedeel op grond van hoe die elektrone die subskille vul. Die naam van hierdie blokke word afgelei van die naam van die betrokke subskil.

Daar is vier verskillende subskille bekend en daarom vier blokke: die s-blok, p-blok, d-blok en f-blok

Ander groeperinge in die periodieke tabel is:
* groepe
* periode
* reekse
Rijswijk, Zuid-Holland

**Rijswijk** is 'n voorstad van Den Haag ('s-Gravenhage) in die provinsie Zuid-Holland (Nederland).

Met die Vredesooreenkoms van Rijswijk in 1697 eindig die Negejarige Oorlog, wat in 1688 deur die Franse koning Lodewyk XIV begin is.

Lodewyk XIV staan die Réunions ("Herenigings"; Duitse en Nederlandse gebiede wat deur Frankryk beset is) weer af, behalwe vir die gewes Elsas met Straatsburg teen die linker Rynoewer, en erken Willem van Oranje as koning van Engeland.
Camille Desmoulins

**Camille Demoulins** (2 Maart 1760 - 5 April 1794) is 'n Franse advokaat en rewolusionêr. Hy tree as een van die aanvoerders by die storming van die Bastille op en is ook een van die stigters van die Klub van die Cordeliers. Hy behoort tot die teenstanders van die Jakobynse skrikbewind tydens die Franse Rewolusie. In 1794 word hy saam met Georges Jacques Danton tereggestel.
Metroblitz

[duimnael|250px|Die MetroBlitz in die [Johannesburg-stasie in September 1984.]]

Die **Metroblitz** was Suid-Afrika se eerste sneltreinpassasiersdiens wat in 1984 tussen Johannesburg en Pretoria begin loop het, maar later weer gestaak is. Die Suid-Afrikaanse Vervoerdienste het in die tagtigerjare verskillende prototipes voorstedelike treine getoets wat aan die plaaslike vereistes, veral die land se Kaapse spoor van 1&nbsp;067 mm, aangepas is.

Die Suid-Afrikaanse ingenieur Dr. Herbert Scheffel het al vroeër die sogenaamde Scheffeldraaistel ontwerp wat die indiensstelling van sneltreine op die plaaslike Kaapse spoorwydte vir die eerste keer moontlik gemaak het. Die Metroblitz het in 'n toets 'n maksimumsnelheid van meer as 240 km/h behaal, terwyl die gereelde treindiens later teen 160 km/h geloop het. Vir die Metroblitz met sy kenmerkende grys en rooi lokomotief en agt passasierswaens, wat 480 passasiers kon vervoer, is spesiale luukse vliegtuigtipe-sitplekke ontwerp. Die lokomotief wat die Metroblitz getrek het was 'n Klas 12E-lokomotief.
Groep (periodieke tabel)

Die elemente van die periodieke tabel kan in 'n aantal **groepe** verdeel word op grond van die chemiese eienskappe wat hulle in gemeen het.  'n Groep is dus niks meer as 'n versamelnaam vir 'n aantal elemente nie.  Die meeste van hierdie groepe stem ooreen met die kolomme in die tabel. In die moderne tabel word gewoonlik 18 van hierdie kolomgroepe onderskei. Van die groepe het hul eie name soos die halogene van groep 17.

Maar daar bestaan ook ander groepe. Die platinumgroep beslaan byvoorbeeld 3 kolomme en die (horisontale) lantaniede en aktiniede word dikwels as deel van die skandiumgroep gereken.  Die grootste groep, die oorgangsmetale, kan verder in subgroepe onderverdeel word.

Dikwels word 'n groep vernoem na die eerste element daarin, soos die boorgroep.  Ander groepe het dikwels om geskiedkundige redes 'n ander naam, soos die edelgasse.

## Homoloë 
'n Element in 'n kolom word 'n *homoloog* van die ander elemente in dieselfde kolom genoem en hierdie term word ook vir hulle verbindings gebruik. Byvoorbeeld swawelsuur  en seleensuur  is homoloë. Die eieskappe van [homoloë verbindings is dikwels baie vergelykbaar. Swawelsuur en seleensuur is altwee sterke sure. 'n Reeks soos , , ,  - met groep 16 se elemente- word 'n homoloë reeks genoem.

## Ander groeperings 
Andere groeperinge binne die periodieke tabel is:
* periodes
* blokke
* reekse

## Verwysings 
* Vertaal uit die Nederlandse Wikipedia
Dion Fortune

**Dion Fortune** is gebore as Violet Mary Firth op 6 Desember 1890 in Noord-Wallis. Die naam Dion Fortune is gebruik as skuilnaam vir 'n reeks artikels en is afgelei van haar familie se leuse "Deo Non Fortuna" wat beteken: "God, nie geluk nie".

Sy is 'n psigiater en outeur wat veral bekend is as skrywer van verskeie boeke oor okkultisme, asook romans. Sy het towerkrag en hermetiese beginsels benader vanuit die perspektiewe wat daar gestel is deur Carl Jung en Sigmund Freud.

Een van haar kernbydraes was om die kabbala te verbind aan Westerse mistieke tradisie. Sy was die stigter van: "Die Gemeenskap van innerlike lig". Volgens die boek "The Magical Battle of Britain" het Dion en ander okkultiste deur middel van towerkrag deelgeneem aan die Tweede Wêreldoorlog.

Op 8 Januarie 1946 sterf die 55 jarige Dion aan leukemie in Londen.
Droogdok

duimnael|300px|Duikboot in 'n droogdok.

'n **Droogdok** kan verwys na 'n vaste gebou of gespesialiseerde skip (dryfdok) wat gebruik word om skepe te diens en te herstel. Beide gebruik meganiese pompe om die skip droog te lê sodat daaraan gewerk kan word.

## Drywende droogdok 
duimnael|regs|300px|Twee drywende dokke lang mekaar; een leeg, die ander met 'n skip.
[duimnael|300px|Die Thompson droogdok (269 m lank) waar die [RMS Titanic|*Titanic* gebou is (Belfast), destyds die grootste droogdok in die wêreld. Die *White Star Line*-kantore en 'n Harland and Wolff brugkraan kan in die agtergrond gesien word.]]
duimnael|200px|Pompe (1911) om die Thompson-droogdok te beheer (waar die Titanic gebou is)

'n **Drywende droogdok** is 'n gespesialiseerde skip met 'n U-vormige romp, wat gebruik word vir die herwinning, onderhoud of herstelwerk wat aan skepe of bote verrig moet word.

Dit is toegerus is met watertenks of -kamers wat met behulp van kleppe met water gevul of leeggemaak kan word. Wanneer hierdie tenks volgemaak word, dryf die droogdok dieper in die water en 'n skip kan dan in posisie gebring word in die U-vormige romp. Daarna word die water uitgepomp, wat die dok vlakker laat dryf en die skip bokant die water uitlig. Hierna kan die dok met skip en al na 'n geskikte plek gesleep word, waar herstelwerk gedoen kan word.
Drywende droogdokke is gedurende die Tweede Wêreldoorlog algemeen gebruik om herstelwerk aan skepe in verafgeleë gebiede te doen. Daar kon verskeie van hierdie dokke aan mekaar gekoppel word om groter skepe te hanteer.

## Glentana 
'n Bekende droogdok het op Saterdag, 1 November 1902, om 18:20 sy laaste rusplek gevind. by Glentana, 'n pragtige strandgebied 'n paar kilometer oos van Mosselbaai, naby Heroldsbaai.

Sien die Doks van Glentana.

## Eksterne skakels 
* Engelse Wikipedia artikel *Dry dock*
Stilfontein

**Stilfontein** is 'n dorp wat tussen Klerksdorp en Potchefstroom in die Noordwes-Provinsie van Suid-Afrika lê. Die N12 nasionale pad gaan langs Stilfontein verby.

## Geskiedenis 
Die dorp se geskiedenis is verweef met die van goud. 'n Skot, Charles Scott, het 'n plaas in die omgewing bekom en dit Strathvaal genoem, na aanleiding van die Strathmore graafskap van waar hy afkomstig is. In 1888 het hy goud op sy plaas ontdek, 'n uitloper van die hoofgoudrif. Hy het dit die Strathmorerif genoem. Hierdie rif was baie diep gesetel onder dolomiet. Na sy dood het sy seun die soektog voortgesit en 'n opsie op die plaas Stilfontein gekry. Nadat daar geboor is, is die rif bevestig.

Die dorp word in 1949 as 'n woongebied vir die Hartebeesfontein-, Buffelsfontein- en Stilfontein-goudmyne gestig. Produksie by die myne begin in 1952. In Maart 2005 skud 'n aardbewing die stad en beskadig geboue. Die oorsaak van die ramp is as gevolg van mynbou-aktiwiteite in die omgewing aangewys, en die Hartebeesfontein- en Buffelsfontein-myne is gevolglik gesluit.

## Bevolking 
In 2011 was 55.5% van die bevolking wit mense.

## Sien ook 
* Gereformeerde kerk Stilfontein
* Lys van dorpe in Suid-Afrika
* NG gemeente Stilfontein
* NG gemeente Stilfontein-Sentraal

## Bronne 
*
POV-Ray

[frame|regs|Die [Utah-teepot, rendisie in POV-Ray. Skaduwees, spekulêre lig, gekleurde beligting en hobbelkartering word gedemonstreer.]]
Die **Persistence of Vision Raytracer**, of **POV-Ray**, is 'n gratis straalvolgerprogram beskikbaar vir 'n verskeidenheid van rekenaarplatforms. Dit is oorspronklik gebaseer op DKBTrace, geskryf deur David K. Buck en Aaron A. Collins. Daar is ook invloede van POV-Ray se voorloper, Polyray, wat deur Alexander Enzmann bygedra is. Die lisensie is gratisware.

## Funksies 
POV-Ray het al baie verbeter sedert sy begin. Onlangse weergawes van die sagteware sluit die volgende funksies in:

* 'n Turing-volledige programmeertaal wat makro's en lusse insluit (sien SCC3 vir voorbeelde van prentjies wat met minder as 256 grepe van kode gemaak is).
* 'n Biblioteek van klaargemaakte lêers, teksture en voorwerpe.
* Ondersteuning vir 'n hele klomp geometriese primitiewe en konstruktiewe ruimtemeetkunde.
* Verskeie tipes ligbronne.
* Atmosferiese effekte soos mis en rook.
* Weerkaatsing, ligbreking en lig **Wikipedia:caustics** wat fotonkartering gebruik. 
* Oppervlakpatrone soos plooie, hobbels en rimpels; wat in prosedurale teksture en hobbelkartering gebruik word.

## Eksterne Skakels 
* Amptelike webwerf
* Nie-amptelike wiki vir alles aangaande POV-Ray
Sealand

|-
| align=center colspan=2 | 200px|
|-
| Amptelike taal
| Engels
|- 
| Monarg
| Prins en PrinsesRoy Bates en Joan Bates
|-
| Premier
| Prins Regent Michael Bates
|-
| Oppervlakte
|&nbsp;550 m² 
|- 
| Bevolking
|&nbsp;27
|- 
| Onafhanklikverklaar
| 2 September 1967
|-
| Geldeenheid
| Sealand dollar
|}
Die **Prinsdom** van **Sealand** (*Principality of Sealand*) is 'n mikronasie, nege kilometer van die Britse ooskus, en is gesetel op 'n voormalige marineplatform.

## Eksterne skakels 
* The Principality of Sealand 
* Declaratio Regius  – The Kingdom of Playland 'n 'independent and sovereign country'.